Τα **Μούγλα** (Τούρκικα: Muğla) είναι πόλη και δήμος στην νοτιοδυτική Τουρκία, στο γεωγραφικό διαμέρισμα του Αιγαίου. To 1923, 1 χρόνο μετά την καταστροφή της Σμύρνης ζούσαν περίπου 3,000 Έλληνες στην πόλη. Σήμερα η Μούγλα είναι η πρωτεύουσα της επαρχία Μούγλων που εκτείνεται κατά μήκος της ακτής του Αιγαίου. Το 2012 η αστική περιοχή των Μούγλων αριθμούσε 64,706 κατοίκους.

Ιστορία
-------

Δείτε τα λήμματα Καρία και επαρχία Μούγλων για ιστορικές πληροφορίες για την ευρύτερη περιοχή
Στην αρχαιότητα, τα Μούγλα ήταν προφανώς ένας απλός Ελληνιστικός οικισμός στα μισά της διαδρομής μεταξύ των Καρίων πόλεων της Ιδρίας (αργότερα Στρατονίκεια) στα βόρεια και της Ιδήμα στα νοτιοδυτικά της ακτής. Το αυτόχθον όνομα "**Μόβωλλα**", με την πάροδο του χρόνου άλλαξε σε "Μογωλᾶ" και στη συνέχεια σε "Μούγλα". Εμφανίζεται για πρώτη φορά στις αρχές του 2ου αιώνα π.Χ. όταν το πέρασμα της περιοχής του από αυτό που ήταν προφανώς μια ανατολική Καριανή επαρχία που συνδέονταν και με άλλες πόλεις με κυριαρχία στη Ρόδο. Ήταν μέρος της Ροδιακής Περαίας σε σταθερή βάση από το 167 π.Χ. έως τουλάχιστον τον 2ο αιώνα μ.Χ. Η περιοχή της Ρόδου ξεκίνησε εδώ και παρόλο που η περιοχή υπόκειτο στη Ρόδο, δεν ενσωματώθηκε στο κράτος της Ρόδου. Επιπλέον ο ξακουστός αρχαίος Έλληνας ιστορικός Ηρόδοτος έχει γεννηθεί κοντά στα Μούγλα, περίπου 85 χλμ. δυτικά, στην αρχαία Αλικαρνασσό.

Δεν υπάρχουν αρκετά ερείπια για να αποκαλυφθεί η ιστορία της εγκατάστασης της πόλης. Στον ψηλό λόφο στα βόρεια της πόλης, λίγα αρχαία κατάλοιπα δείχνουν ότι ήταν τόπος ακρόπολης. Λίγες επιγραφές ανακαλύφθηκαν στην ίδια την πόλη και χρονολογούνται από τον 2ο αιώνα π.Χ.

Η περιοχή κατακτήθηκε από την Οθωμανική αυτοκρατορία το 1280 μ.Χ

Το 2018, αρχαιολογικά ερείπια και ψηφιδωτά που ανακαλύφθηκαν στην πόλη έχουν επιβεβαιώσει ότι άνηκαν στη βίλα του Έλληνα ψαρά Φαϊνού που έζησε τον 2ο αιώνα μ.Χ. Ο Φαϊνός ήταν ο πλουσιότερος και ο πιο διάσημος ψαράς της εποχής του.

Κλίμα
-----

Τα Μούγλα έχουν Μεσογειακό κλίμα που χαρακτηρίζεται από μακρά, ζεστά και ξηρά καλοκαίρια και δροσερούς και υγρούς χειμώνες.

| Κλιματικά δεδομένα Μούγλα |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 10.1 | 10.9 | 14.3 | 18.6 | 24.4 | 29.8 | 33.5 | 33.5 | 29.3 | 23.3 | 16.5 | 11.4 | 21,30 |
| Μέση Ελάχιστη °C (°F) | 1.5 | 1.8 | 3.6 | 7.0 | 11.3 | 16.2 | 19.7 | 19.6 | 15.2 | 10.2 | 5.6 | 3.2 | 9,58 |
| Υετός mm (ίντσες) | 222,7 | 183 | 118,3 | 71 | 46,8 | 22,7 | 9,8 | 10,2 | 23,3 | 69,2 | 139,2 | 272,9 | 1,189,1 |
| % υγρασίας | 76 | 76 | 72 | 67 | 61 | 52 | 45 | 47 | 50 | 62 | 73 | 80 | 63,4 |
| Μέσες ημέρες βροχόπτωσης | 14.1 | 13.2 | 10.9 | 9.9 | 7.8 | 3.6 | 1.6 | 1.4 | 2.8 | 6.6 | 9.8 | 14.9 | 96,6 |
| Μέσες μηνιαίες ώρες ηλιοφάνειας | 127.1 | 140.0 | 189.1 | 213.0 | 263.5 | 306.0 | 341.0 | 331.7 | 288.0 | 229.4 | 153.0 | 114.7 | 2.696,5 |
| *Πηγή #1: Devlet Meteoroloji İşleri Genel Müdürlüğü*  |
| *Πηγή #2: Weatherbase*  |

Δείτε επίσης
------------

* Κατάλογος πόλεων της Τουρκίας
* Επαρχία Μούγλων
* Ηρόδοτος
* Καρία
* Αρχαία Ελλάδα

Πηγές
-----

* George Ewart Bean (1989). *"Τουρκία Πέρα από το Μαίανδρο"*. Λονδίνο: John Murray Publishers. ISBN 978-0-7195-4663-1.

Παραπομπές
----------

1. ↑  «Population of province/district centers and towns/villages by districts - 2012». *Address Based Population Registration System (ABPRS) Database*. Turkish Statistical Institute. Ανακτήθηκε στις 27 Φεβρουαρίου 2013.
2. ↑  "Ιστορία της Μούγλα". akyaka
3. ↑   "Encyclopedia of the Ottoman Empire". σελ.41
4. ↑  «"Η Βίλα και τα μωσαϊκά του Έλληνα ψαρά Φαϊνού ανακαλύφθηκαν στην Τουρκία"». Αρχειοθετήθηκε από το πρωτότυπο στις 17 Ιουνίου 2018. Ανακτήθηκε στις 15 Μαρτίου 2019.
5. ↑  İl ve İlçelerimize Ait İstatistiki Veriler- Meteoroloji Genel Müdürlüğü Αρχειοθετήθηκε 2011-01-19 στο Wayback Machine.
6. ↑

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 143052382
* LCCN: n79033979

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Τουρκία
 |

 |